‘ตราบาป’ กสทช.!?
ตั้งหน้าตั้งตารอดูกันละว่า..มติคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. พิจารณาเวนคืนคลื่น 700 MHz เพื่อนำไปประมูล 5G พร้อมมาตรการเยียวยา “ผู้ประกอบการโทรทัศน์ดิจิทัล” อันเป็นการชำระล้าง “ตราบาป” ที่ติดตัวกสทช.มาจนถึงทุกวันนี้..!!?
14 ม.ค. 2562

สำนักข่าวรัชดา
ตั้งหน้าตั้งตารอดูกันละว่า..มติคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. พิจารณาเวนคืนคลื่น 700 MHz เพื่อนำไปประมูล 5G พร้อมมาตรการเยียวยา “ผู้ประกอบการโทรทัศน์ดิจิทัล” อันเป็นการชำระล้าง “ตราบาป” ที่ติดตัวกสทช.มาจนถึงทุกวันนี้..!!?
ย้อนอดีตไปเมื่อช่วงปลายปี 2556 (26 ธ.ค. 2556) กสทช.มีการจัดประมูลไลเซนส์ทีวีดิจิทัล 24 ช่อง (เพื่อออกอากาศผ่านคลื่นความถี่ 700 MHz) ด้วยรายได้รวมค่าไลเซนส์สูงถึง 50,862 ล้านบาท ถือเป็นผลงานชิ้นโบแดงของกสทช.ช่วงนั้นเลยทีเดียวก็ว่าได้…
แต่การเปลี่ยนผ่านจาก “ทีวีอนาล็อก” สู่ “ทีวีดิจิทัล” ไม่ง่ายอย่างที่คิด.! ไม่ว่าจะเป็นการขยายเครือข่าย, การแจกคูปองแลกซื้อกล่องรับสัญญาณทีวีดิจิทัล (Set top Box) ภายใต้การบริหารจัดการของกสทช.เอง กลับกลายเป็นว่าล่าช้ากว่าแผนค่อนข้างมาก
เป็นเหตุให้ผู้ได้รับไลเซนส์ทีวีดิจิทัล ไม่สามารถกำหนดทิศทางการตลาดและกลุ่มเป้าหมายได้ชัดเจน จนเป็นเหตุให้ผู้ประกอบการประสบปัญหา “ขาดทุนเรื้อรัง”..จนบางรายไม่สามารถเดินหน้าต่อได้ บางรายยื่นของดและแบ่งจ่ายค่าไลเซนส์
เลวร้ายกว่านั้น..การเข้ามาของ “สื่อดิจิทัล” รูปแบบต่าง ๆ ยิ่งกลายเป็นตัวซ้ำเติม..ตัดกำลังการขยายตัวของ “ทีวีดิจิทัล” มากขึ้นไปเอง..นั่นจึงเกิดปรากฏการณ์ “กลืนไม่เข้าคลายไม่ออก” มากันจนถึงทุกวันนี้..!!
แน่นอนว่าในส่วนกสทช.พยายามชำระล้าง “ตราบาป” ตัวเอง ด้วยการเสนอให้หัวหน้าคสช.ใช้อำนาจตามมาตรา 44 สั่ง “พักชำระค่าไลเซนส์ทีวีดิจิทัล 3 ปี” แต่นั่นไม่ใช่การช่วยชีวิต แต่เป็นเพียงการ “ต่อลมหายใจอันแผ่วเบา” หรือปั๊มหัวใจเป็นเฮือก ๆ..เท่านั้น
มาถึงวันนี้..การเวนคืนคลื่น 700 MHz จากทีวิดิจิทัล (ที่เหลืออีก 5 ปี) เพื่อนำไปประมูล 5G (ตามมาตรา 27(12/1) ของพ.ร.บ.องค์กรจัดสรรคลื่นความถี่ฯ (ฉบับที่2)) เพื่อนำเงินที่ได้จากการประมูล 5G มาชดเชยค่าไลเซนส์ทีวีดิจิทัล ที่ค้างชำระกว่า 12,000 ล้านบาท และค่าเช่าโครงข่ายโทรทัศน์ภาคพื้นดินระบบดิจิทัล (MUX)
ถ้าทำได้จริง..ผู้ประกอบการทีวีดิจิทัล..ไม่ต้องแบกรับค่าไลเซนส์ที่เหลือและค่า MUX อีกต่อไป  
นี่จึงเป็นอีกวิธีการไถ่บาปที่มีผู้ประกอบการทีวีดิจิทัล (อีกครั้ง) ที่สำคัญกสทช.จะได้ไม่ต้องเกิดอาการ “แสลงหู แสลงใจ” เมื่อได้ยินคำว่า “ทีวีดิจิทัล” กันซะที..!!
สำหรับ 11 หุ้นทีวีดิจิทัล..ถือเป็นข่าวดีโคตร ๆ ที่ไม่ต้องแบกรับภาระค่าไลเซนส์และค่า MUX อีกต่อไป แต่ก็อีกนั่นแหละ..ปัญหาชีวิตของ “ทีวีดิจิทัล” ไม่ได้อยู่แค่นี้..เพราะต้องรับมือกับสื่อดิจิทัลรูปแบบอื่น ๆ ที่มีบทบาทเข้ามาแย่งชิงคนดู..และแบ่งเค้กเม็ดโฆษณาอยู่ขณะนี้..
แต่…อันนี้ไม่เกี่ยวกับกสทช.แล้วซินะ
…อิ อิ อิ…
11 หุ้นทีวีดิจิทัลค้างจ่ายค่าไลเซนส์
ช่อง 3SD
ช่อง 3HD
ช่อง ONE HD
ช่อง MCOT HD
ช่อง True 4U
ที่มา : นสพ.ข่าวหุ้นธุรกิจรวบรวม